‘จีสตีล’มาแล้ว
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 7 มี.ค. 2554
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 7 มี.ค. 2554
...ตลาดหุ้นวันที่ 4 มี.ค. ทะลุ 1,000 จุด อีกรอบ แต่วอลุมยังไม่แน่นพอหนุนดัชนียืนไหว ดัชนีย่อปิดที่ 995.91 จุด บวก 5.83 จุด มูลค่าซื้อขาย 25,472 ล้านบาท
...ต่างชาติขายเบาลงเหลือ 201 ล้านบาท 
...แรงซื้อหุ้นแบงก์พลังงานยังโดดเด่น เหตุการณ์ลิเบียยุ่งอีกนาน ดันราคาน้ำมันโลกขยับขึ้นต่อ 
...หุ้น IVL (อินโดรามาฯ) เก่งขยับอีก 1 บาท ปิด 44 บาท วิ่งรับผลงานไตรมาสแรกที่คาดว่าจะออกมาดี๊ดี!! 
...แบงก์ทหารไทย (TMB) ถูกเทขายอย่างนี้ไม่รู้หมดรอบหรือยัง ระหว่างวันไล่แตะสูง 2.44 บาท และลงมาปิด 2.34 บาท
...ฟิตเนสชื่อดัง “แคลิฟอร์เนีย ว้าว” หรือ CAWOW ย่ำแย่ ส่วนทุนติดลบแล้ว ตลาดหลักทรัพย์ขีดเส้นวันที่ 5 เม.ย.นี้ ให้ตอบด่วนจะวางแผนฟื้นฟูกิจการ หรือถอนหุ้นพ้นตลาดโดยสมัครใจ...เอาให้เคลียร์
...ใครถือหุ้นอยู่มีโอกาสขายออกแค่วันที่ 7 เม.ย.-6 พ.ค. 2554 ก่อนจะถูกหยุดยาวระหว่างแก้ไขฐานะการเงินเข้าเกณฑ์...
...“จีสตีล” วันนี้คงปลด SP หุ้นกลับมาซื้อขายตามปกติได้ เปิดงบออกมาแล้วไม่ต้องตกใจตัวเลขขาดทุนเยอะแยะ ส่วนใหญ่ตั้งสำรองล้างไพ่นับหนึ่งใหม่ “ลักษณี มิตตัล” เจ้าของอาร์เซลอร์ มิตตัล เหล็กอันดับ 1 ของโลก ตั้งเป้าให้หุ้นเทิร์นอะราวด์...ปีนี้คงได้เห็นกำไรปันผลชัวร์ๆ